PATVIRTINTA
 Lietuvos Respublikos sveikatos apsaugos

 ministro 2016 m. d.

 įsakymu Nr. V-

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO ,,SOCIALINĖS ĮTRAUKTIES DIDINIMAS IR KOVA SU SKURDU“ 8.1.3 KONKRETAUS UŽDAVINIO „PAGERINTI SVEIKATOS PRIEŽIŪROS KOKYBĘ IR PRIEINAMUMĄ TIKSLINĖMS GYVENTOJŲ GRUPĖMS BEI SUMAŽINTI SVEIKATOS NETOLYGUMUS“ ĮGYVENDINIMO PRIEMONĖS NR. 08.1.3-CPVA-V-607 „SVEIKATOS PRIEŽIŪROS PASLAUGŲ PRIEINAMUMO GERINIMAS NEĮGALIESIEMS“ PROJEKTŲ FINANSAVIMO SĄLYGŲ APRAŠAS NR. 1**

# I SKYRIUS

# BENDROSIOS NUOSTATOS

1. 2014–2020 metų Europos Sąjungos (toliau ­– ES) fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.1.3-CPVA-V-607 priemonės „Sveikatos priežiūros paslaugų prieinamumo gerinimas neįgaliesiems“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014)6397 (toliau – Veiksmų programa), 8 prioriteto „Socialinės įtraukties didinimas ir kova su skurdu“ 8.1.3 konkretaus uždavinio „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“Nr. 08.1.3-CPVA-V-607 priemonės „Sveikatos priežiūros paslaugų prieinamumo gerinimas neįgaliesiems“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 metų Europos Sąjungos fondų investicijų veiksmų programos, patvirtintos 2014 m. rugsėjo 8 d. Europos Komisijos sprendimu, 8 prioriteto „Socialinės įtraukties didinimas ir kova su skurdu“ 8.1.3 konkretaus uždavinio „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“ ir 8.4.2 konkretaus uždavinio „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ prioriteto įgyvendinimo priemonių įgyvendinimo planą, patvirtintą Lietuvos Respublikos sveikatos apsaugos ministro 2015 m. birželio 22 d. įsakymu Nr. V-783 „Dėl 2014–2020 metų Europos Sąjungos fondų investicijų veiksmų programos, patvirtintos 2014 m. rugsėjo 8 d. Europos Komisijos sprendimu, 8 prioriteto „Socialinės įtraukties didinimas ir kova su skurdu“ 8.1.3 konkretaus uždavinio „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“ ir 8.4.2 konkretaus uždavinio „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.4. 2014–2020 metų Europos Sąjungos fondų investicijų veiksmų programos priedą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ (toliau – Veiksmų programos priedas);2.5. Rekomendacijas dėl sutikimo įkeisti ar kitaip suvaržyti turtą, įsigytą ar sukurtą iš
ES fondų lėšų(aktuali redakcija, galiojanti nuo **2014 m. liepos 31 d.,** paskelbta www.esinvesticijos.lt);

2.6. 2014–2020 metų Lietuvos Respublikos sveikatos apsaugos ministerijos valstybės projektų atrankos tvarkos aprašą, patvirtintą Lietuvos Respublikos sveikatos apsaugos ministro 2015 m. birželio 12 d. įsakymu Nr. V-761 ,,Dėl 2014–2020 metų Lietuvos Respublikos sveikatos apsaugos ministerijos valstybės projektų planavimo tvarkos aprašo patvirtinimo“ (toliau – Valstybės projektų planavimo tvarkos aprašas). Valstybės projektų planavimo tvarkos aprašas skelbiamas: <http://www.esinvesticijos.lt/lt/dokumentai/valstybes-projektu-planavimo-tvarkos-aprasas>;

2.7. Sveikatos netolygumų mažinimo Lietuvoje 2014–2023 m. veiksmų planą, patvirtintą Lietuvos Respublikos sveikatos apsaugos ministro 2014 m. liepos 16 d. įsakymu Nr. V-815 ,,Dėl sveikatos netolygumų mažinimo Lietuvoje 2014–2023 m. veiksmų plano patvirtinimo“ 6 priedą ,,Efektyvios sveikatos priežiūros prieinamumo gerinimo neįgaliesiems krypties aprašas“ (toliau – Sveikatos netolygumų mažinimo veiksmų planas 6 priedas);

2.9. Lietuvos sveikatos 2014–2025 m. programą, patvirtintą Lietuvos Respublikos Seimo 2014 m. birželio 26 d. nutarimu Nr. XII-964 ,,Dėl Lietuvos sveikatos 2014–2025 metų programos patvirtinimo“;

2.10. 2014–2020 m. nacionalinės pažangos programos horizontaliojo prioriteto ,,Sveikata visiems“ tarpinstitucinį veiklos planą, patvirtintą Lietuvos Respublikos Vyriausybės 2014 m. kovo 26 d. nutarimu Nr. 293 ,,Dėl 2014–2020 m. nacionalinės pažangos programos horizontaliojo prioriteto ,,Sveikata visiems„ tarpinstitucinio veiklos plano patvirtinimo“;

2.11. Medicininės reabilitacijos ir sanatorinio (antirecidyvinio) gydymo organizavimo aprašą, patvirtintą Lietuvos Respublikos sveikatos apsaugos ministro 2008 m. sausio 17 d. įsakymu Nr. V-50.

2.6. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams);

2.12. Statybos techninių reikalavimų reglamentą, patvirtintą Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. reikalavimai žmonių su negalia reikmėms“ patvirtinimo“;

2.13. Pirminės ambulatorinės asmens sveikatos priežiūros paslaugų organizavimo tvarkos aprašą, patvirtintą Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl pirminės ambulatorinės asmens sveikatos priežiūros paslaugų organizavimo ir apmokėjimo tvarkos aprašo bei pirminės ambulatorinės asmens sveikatos priežiūros paslaugų ir bazinių kainų sąrašo tvirtinimo“;

2.14. Reglamentuojamą odontologo praktiką Lietuvos Respublikoje, remiantis 2003 m. gruodžio 18 d. Lietuvos Respublikos įstatymu Nr. IX-1930 „Lietuvos Respublikos odontologijos praktikos įstatymas“.

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1.Neįgalusis odontologijos projekte – asmuo, kuriam nustatytas sunkus neįgalumo lygis ir (ar) nustatytas 0-25 proc. išlikusio darbingumo lygis, ir (ar) specialusis nuolatinės slaugos poreikis.

5. Priemonės įgyvendinimą administruoja Lietuvos Respublikos sveikatos apsaugos ministerija (toliau – Ministerija) ir viešoji įstaiga Centrinė projektų valdymo agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija.

7. Projektų atranka pagal Priemonę bus atliekama valstybės projektų planavimo būdu.

8. Pagal Aprašą projektams įgyvendinti numatoma skirti iki 5 283 274,00 eurų (penkių milijonų dviejų šimtų aštuoniasdešimt trijų tūkstančių dviejų šimtų septyniasdešimt keturių eurų), iš kurių iki 4 490 783  eurų (keturi milijonai keturi šimtai devyniasdešimt tūkstančių septyni šimtai aštuoniasdešimt trys eurai)  – ES struktūrinių fondų Europos regioninės plėtros fondo (toliau – ERPF) ir iki 792 491 eurų (septyni šimtai devyniasdešimt du tūkstančiai keturi šimtai devyniasdešimt vienas euras) – Lietuvos Respublikos valstybės biudžeto lėšos.

 9. Priemonės tikslas – pagerinti fizinį sveikatos priežiūros paslaugų prieinamumą neįgaliesiems, teikiamų neįgaliesiems medicininės reabilitacijos ir odontologinės priežiūros paslaugų prieinamumą ir kokybę bei stiprinti neįgaliųjų sveikatą.

10. Pagal Aprašą remiamos šios veiklos:

10.1. asmens sveikatos priežiūros įstaigų fizinės ir informacinės infrastruktūros pritaikymas specialiesiems neįgaliųjų poreikiams, priemonių, gerinančių sveikatos priežiūros paslaugų fizinį prieinamumą neįgaliems žmonėms, įdiegimas;

10.2. asmens sveikatos priežiūros įstaigų, teikiančių medicininės stacionarinės reabilitacijos paslaugas, skirtas neįgaliems vaikams, infrastruktūros modernizavimas: statinių ir (ar) patalpų, susijusių su neįgaliųjų vaikų reabilitacijos paslaugų teikimu, statyba, rekonstrukcija ir remontas, reikiamos įrangos bei priemonių įsigijimas;

10.3. asmens sveikatos priežiūros įstaigų, teikiančių medicininės stacionarinės reabilitacijos paslaugas, specialistų, dirbančių su vaikais, turinčiais negalią, kvalifikacijos tobulinimas;

10.4. bandomojo projekto įgyvendinimas, kuriuo numatoma gerinti odontologinės priežiūros paslaugas neįgaliesiems;

10.5. apsitarnavimo įgūdžių ugdymo programos sunkią ir vidutinę negalią turintiems vaikams parengimas;

10.6. metodinių priemonių (rekomendacijų, mokymų, algoritmų ir kt.), reikalingų negalią ir specialiuosius poreikius turintiems pacientams, jų šeimos nariams bei darbuotojams, dirbantiems su minėtais pacientais, sukūrimas ir įgyvendinimas.

11. Pagal Aprašą nefinansuojamos infrastruktūros modernizavimo išlaidos: statinių ir (ar) patalpų statybos, rekonstrukcijos ir remonto, reikalingos įrangos bei priemonių įsigijimo išlaidos, skirtos antrinio ir (ar) tretinio lygio stacionarinių medicininės reabilitacijos paslaugų teikimui neįgaliems vaikams, jei tokios infrastruktūros modernizavimo išlaidos bus finansuojamos pagal Ministerijos administruojamo 8.1.3 uždavinio „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“ priemonę Nr. 08.1.3-CPVA-V-603 „Galvos smegenų kraujotakos ligų profilaktikos, diagnostikos ir gydymo paslaugų kokybės ir prieinamumo gerinimas“.

12. Pagal Aprašą, įgyvendinant 10.3 papunktyje nurodytą veiklą, nefinansuojami gydytojų mokymai.

13. Pagal Aprašą, įgyvendinant 10.1, 10.2 ir 10.4 papunkčiuose nurodytas veiklas, netinkamos finansuoti esamų ir naudojamų pastatų rekonstrukcijos išlaidos, jei šios savivaldybėms nuosavybės teise priklausančių sveikatos priežiūros viešųjų pastatų atnaujinimo išlaidos yra/bus finansuojamos pagal Lietuvos Respublikos aplinkos ministerijos, o valstybės nuosavybės teise priklausančių sveikatos priežiūros viešųjų pastatų atnaujinimo išlaidos yra/bus finansuojamos pagal Lietuvos Respublikos energetikos ministerijos administruojamas Veiksmų programos 4.3.1. konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ priemones.

14. Projekto veiklų išlaidos gali būti finansuojamos, jei jos nėra pakartotinai finansuojamos / numatomos finansuoti iš Valstybės investicijų programos lėšų ir (ar) iš kitos finansinės paramos priemonių.

15. Projekte gali būti numatytos veiklos, finansuojamos pagal Europos socialinio fondo (toliau – ESF) paramos taikymo sritį (kryžminis finansavimas). Kryžminis finansavimas yra galimas tik Aprašo 10.3, 10.4, 10.5, 10.6 papunkčių nurodytoms remiamoms veikloms finansuoti. Kryžminio finansavimo išlaidos negali viršyti 10 procentų priemonės lygiu tinkamų finansuoti išlaidų. Veiklos, kurios patenka į ESF taikymo sritį, yra būtinos siekiant projekto tikslų ir rezultatų.

16. Pagal Aprašą remiamų veiklų valstybės projektų sąrašą numatoma sudaryti iki 2017 m. IV ketvirčio pabaigos. Informacija apie planuojamus skelbti kvietimus/sudaryti projektų sąrašus taip pat pateikiama kvietimų teikti paraiškas skelbimo, projektų sąrašų ir finansavimo sutarčių plane, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt).

17. Valstybės projektų planavimo tvarkos aprašo (paskelbta www.esinvesticijos.lt) nustatyta tvarka gali būti sudaromas rezervinis valstybės projektų sąrašas.

# II SKYRIUS

# REIKALAVIMAI PAREIŠKĖJAMS IR PARTNERIAMS

1. Pagal Aprašą galimi pareiškėjai ir partneriai yra:

|  |  |  |  |
| --- | --- | --- | --- |
| Veiklos Nr. (Aprašo punktas) | Veikla | Galimi pareiškėjai | Galimi partneriai |
| 10.1. | Asmens sveikatos priežiūros įstaigų, fizinės ir informacinės infrastruktūros pritaikymas specialiesiems neįgaliųjų poreikiams, priemonių, gerinančių sveikatos priežiūros paslaugų fizinį prieinamumą neįgaliems žmonėms, įdiegimas(Sveikatos netolygumų mažinimo veiksmų plano 6 priedo 23.2 papunktis) | VšĮ Pakruojo ligoninė, VšĮ Naujosios Akmenės ligoninė, VšĮ Prienų ligoninė, VšĮ Šakių ligoninė, VšĮ Kaišiadorių ligoninė, VšĮ Šalčininkų rajono savivaldybės ligoninė, VšĮ Kupiškio ligoninė, VšĮ Rokiškio rajono ligoninė, VšĮ Anykščių rajono savivaldybės ligoninė, VšĮ Biržų ligoninė, VšĮ Lazdijų ligoninė, VšĮ Varėnos ligoninė, VšĮ Joniškio ligoninė, VšĮ Kuršėnų ligoninė, VšĮ Pasvalio ligoninė.  |  |
| 10.2. | Asmens sveikatos priežiūros įstaigų, teikiančių medicininės stacionarinės reabilitacijos paslaugas, skirtas neįgaliems vaikams, infrastruktūros modernizavimas: statinių ir (ar) patalpų, susijusių su neįgaliųjų vaikų reabilitacijos paslaugų teikimu, statyba, rekonstrukcija ir remontas, reikiamos įrangos bei priemonių įsigijimas(Sveikatos netolygumų mažinimo veiksmų plano 6 priedo 24.1.4 papunktis) | VšĮ Vilniaus universiteto ligoninės Santariškių klinikos, VšĮ Respublikinė Kauno ligoninė, VšĮ Palangos vaikų reabilitacijos sanatorija „Palangos gintaras“ |  |
| 10.3 | Asmens sveikatos priežiūros įstaigų, teikiančių medicininės stacionarinės reabilitacijos paslaugas, specialistų, dirbančių su vaikais, turinčiais negalią, kvalifikacijos tobulinimas (Sveikatos netolygumų mažinimo veiksmų plano 6 priedo 24.1.5 papunktis) | Sveikatos priežiūros ir farmacijos specialistų kompetencijų centras |  |
| 10.4 | Bandomojo projekto įgyvendinimas, kuriuo numatoma gerinti odontologinės priežiūros paslaugas neįgaliesiems(Sveikatos netolygumų mažinimo veiksmų plano 6 priedo 24.2.1 papunktis) | VšĮ Vilniaus universiteto ligoninės Žalgirio klinika | 1.5.1. asmens sveikatos priežiūros įstaigos, teikiančios pirmines sveikatos priežiūros paslaugas ir turinčios sutartis su TLK, atitinkančios Sveikatos apsaugos ministerijos nustatytus reikalavimus;1.5.2. savivaldybių administracijos;1.5.3.nevyriausybinės organizacijos, veikiančios neįgaliųjų socialinės integracijos srityje  |
| 10.5 | Apsitarnavimo įgūdžių ugdymo programos sunkią ir vidutinę negalią turintiems vaikams parengimas(Sveikatos netolygumų mažinimo veiksmų plano 6 priedo 24.1.6 papunktis) | Sveikatos priežiūros ir farmacijos specialistų kompetencijų centras |  |
| 10.6 | Metodinių priemonių (rekomendacijų, mokymų, algoritmų ir kt.), reikalingų negalią ir specialiuosius poreikius turintiems pacientams, jų šeimos nariams bei darbuotojams, dirbantiems su minėtais pacientais, sukūrimas ir įgyvendinimas(Sveikatos netolygumų mažinimo veiksmų plano 6 priedo 24.2.2-24.2.6 papunkčiai) | Sveikatos priežiūros ir farmacijos specialistų kompetencijų centras |  |

1. Pareiškėju (projekto vykdytoju) ir partneriu gali būti tik juridiniai asmenys. Pareiškėju (projekto vykdytoju) ir partneriu negali būti juridinių asmenų filialai arba atstovybės.
2. Papildomi reikalavimai pareiškėjams ir partneriams:

|  |  |  |
| --- | --- | --- |
| **Eil.** **Nr.**  | **Pareiškėjas/partneris** | **Reikalavimai** |
| 1. | Rajono lygmens ligoninės | Netaikoma. |
| 2. | VšĮ Vilniaus universiteto ligoninės Santariškių klinikos, VšĮ Respublikinė Kauno ligoninė, VšĮ Palangos vaikų reabilitacijos sanatorija „Palangos gintaras“ | Netaikoma. |
| 3.  | VšĮ Vilniaus universiteto ligoninės Žalgirio klinika | Netaikoma. |
| 4. | Asmens sveikatos priežiūros įstaigos, teikiančios pirmines ambulatorines odontologines asmens sveikatos priežiūros paslaugas  | 4. Įgyvendina veiklą nurodytą Aprašo 10.4 papunktyje. 4.1. Paraiškos teikimo metu galiojanti licencija, suteikianti teisę teikti pirmines ambulatorines odontologinės asmens sveikatos priežiūros paslaugas;4.2. Sudaręs sutartį dėl 4.1 papunktyje nurodytų asmens sveikatos priežiūros paslaugų teikimo su teritorine ligonių kasa. |
| 5. | Savivaldybių administracijos | Veiklą gali vykdyti viena iš šių savivaldybių administracijų:1. Vilniaus miesto savivaldybės;
2. Vilniaus rajono savivaldybės esančios prie Vilniaus miesto;
 |
| 6. | Nevyriausybinės organizacijos  | Nevyriausybinės organizacijos, veikiančios socialinės integracijos srityje turi pateikti tai įrodančius dokumentus (įstatus), kuriuose tai įvardyta. |
| 7.  | Sveikatos priežiūros ir farmacijos specialistų kompetencijų centras | Netaikoma. |

1. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas, ar kartu su partneriais. Tuo atveju, jeigu projektas įgyvendinamas kartu su partneriu (-iais), projekto vykdytojas atstovauja visiems partneriams projekto sutarties vykdymo ir projekto įgyvendinimo klausimais ir privalo užtikrinti, kad partneris (-iai) būtų tinkamai informuotas (-i) apie jo (jų) pareigas, susijusias su projekto sutarties vykdymu ir projekto įgyvendinimu, taip pat laikytųsi visų su projekto įgyvendinimu susijusių įsipareigojimų, nustatytų projekto sutartyje ir Projektų taisyklėse. Iki projekto sutarties pasirašymo projekto vykdytojas su partneriu (-iais) sudaro sutartį, kurioje nustato tarpusavio teises ir pareigas įgyvendinant projektą.

# III SKYRIUS

#  PROJEKTAMS TAIKOMI REIKALAVIMAI

22. Projektas turi atitikti Projektų taisyklių 10 skirsnyje nustatytus bendruosius reikalavimus.

23. Projektai turi atitikti šiuos specialiuosius projektų atrankos kriterijus patvirtintus 2014–2020 metų Europos Sąjungos fondų investicijų veiksmų programos Stebėsenos komiteto nutarimu: Projektai turi atitikti Sveikatos netolygumų mažinimo Lietuvoje 2014–2023 m. veiksmų plano, patvirtinto Lietuvos Respublikos sveikatos apsaugos ministro 2014 m. liepos 16 d. įsakymu Nr. V-815 ,,Dėl Sveikatos netolygumų mažinimo Lietuvoje 2014–2023 m. veiksmų plano patvirtinimo“ 6 priedo „Efektyvios sveikatos priežiūros prieinamumo gerinimas neįgaliesiems krypties aprašas“ nuostatas. Jei kreipiamasi paramos pagal priemonės Nr. 08.1.3-CPVA-V-607 veiklas, būtina įsitikinti, ar projekto veiklos ir pareiškėjai yra numatyti bent viename iš Sveikatos netolygumų mažinimo Lietuvoje veiksmų plano 6 priedo ,,Efektyvios sveikatos priežiūros prieinamumo gerinimas neįgaliesiems krypties aprašas“ papunkčių: 23.2, 24.1.4, 24.1.5, 24.1.6, 24.2.1, 24.2.2-24.2.6.

24. Pagal Aprašą nefinansuojami didelės apimties projektai.

25. Pagal Aprašą, įgyvendinant 10.4 papunktyje nurodytą veiklą, projekto įgyvendinimo veiklų trukmė turi būti ne ilgesnė kaip 3 metai. (pasitikslinsiu Žalgirio klinikos kiek užtruks įgyvendinti arba paliksiu pagal Mažinimo planą).

26. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 36 mėnesių nuo projekto sutarties pasirašymo dienos.

27. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklių nustatyta tvarka, ne vėliau nei iki 2023 m. rugsėjo 1 d. ir nepažeidžiant Projektų taisyklių 213.1 ir 213.5 papunkčiuose nustatytų terminų.

28. Projekto veiklos turi būti vykdomos Lietuvos Respublikoje.

29. Projektu turi būti siekiama toliau išvardytų visų atitinkamai Aprašo veiklai priskiriamų stebėsenos rodiklių, kurių skaičiavimo aprašai nustatyti Veiksmų programos stebėsenos rodiklių skaičiavimo apraše ir Priemonių įgyvendinimo plane bei paskelbti interneto svetainėje [www.esinvesticijos.lt](http://www.esinvesticijos.lt):

|  |  |  |  |
| --- | --- | --- | --- |
| Eil. Nr. | Rodiklio kodas | Stebėsenos rodiklio pavadinimas  | Pasirenkamas vykdant veiklas Nr. (nurodomi atitinkami šio Aprašo punktai) |
| 1. | R.N.647 | „Neįgaliųjų pacientų, vertinančių fizinės ir informacinės aplinkos pritaikymo specialiesiems neįgaliųjų poreikiams lygį ES struktūrinę paramą gavusiose asmens sveikatos priežiūros įstaigose gerai ir labai gerai, dalis“ | 10.1 |
| 2. | R.N. 601 | „Pacientai, kuriems pagerinta paslaugų kokybė ir prieinamumas“ | 10.2, 10.5 |
| 3. | P.S.371 | „Savivaldybės, kuriose įdiegti inovatyvūs viešųjų asmens ir visuomenės sveikatos priežiūros paslaugų teikimo modeliai, pagerinantys sveikatos priežiūros paslaugų prieinamumą tikslinėms gyventojų grupėms“ | 10.4 |
| 4. | P.S.363 | „Viešąsias sveikatos priežiūros paslaugas teikiančių asmens sveikatos priežiūros įstaigų, kuriose pagerinta paslaugų teikimo infrastruktūra, skaičius“ | 10.1, 10.2, 10.4  |
| 5. | P.N.603 | „Parengtos ir patvirtintos metodikos, tvarkos aprašai ir kiti dokumentai“ | 10.5, 10.6, 10.7 |
| 6. | P.N.602  | „Mokymuose dalyvavę sveikatos priežiūros ir kiti specialistai“ |  10.3 |

30. Projekto parengtumui taikomi šie reikalavimai:

 30.1. jei projekte numatoma vykdyti statybos darbus, iki paraiškos Įgyvendinančiajai institucijai pateikimo pareiškėjas turi turėti Statybos techniniame reglamente STR 1.05.06:2010 „Statinio projektavimas“ nustatyta tvarka parengtą ir patvirtintą techninį projektą arba statinio projektavimo užduotį, jei techninis projektas nėra patvirtintas (jei taikoma).

31. Daiktinės pareiškėjo (partnerio) teisės į statinį ir (ar) žemę, kuriame įgyvendinant projektą bus vykdomi statybos darbai, turi būti įregistruotos įstatymų nustatyta tvarka ir galioti ne trumpiau kaip penkerius metus nuo projekto finansavimo pabaigos. Jei statinys ar žemės sklypas yra naudojamas pagal panaudos ar nuomos sutartį, pareiškėjas turi turėti panaudos davėjo ar nuomotojo raštišką sutikimą vykdyti projekto veiklas.

32. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektai, kuriuose numatoma atnaujinti pastatus atliekant paprastojo remonto darbus, turi prisidėti prie nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimo, t. y. pareiškėjas paraiškoje privalo numatyti ir projekte įgyvendinti bent vieną Statybos techninių reikalavimų reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms“, patvirtinto Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. Reikalavimai žmonių su negalia reikmėms“ patvirtinimo“ 7 skyriuje „Negyvenamieji pastatai“, ir (arba) 9 skyriuje „Sanitarinės patalpos“ ir (arba) 10 skyriuje „Teritorijų ir pastatų elementai“ nurodytą priemonę. Pareiškėjas visus planuojamus sprendinius ir priemones, susijusias su šio horizontalaus principo įgyvendinimu, turi aprašyti investicijų projekte . Projekto veiklos ir rezultatai turi būti prieinami visiems dalyviams, turintiems skirtingų poreikių (judėjimo, klausos ar kitą negalią turintiems asmenims ir pan.).

33. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

34.Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

# IV SKYRIUS

#  TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

 35. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

36. Didžiausia galima projekto finansuojamoji dalis sudaro iki 100 proc. visų tinkamų finansuoti projekto išlaidų.

37. Vykdant Aprašo 10.1 p. nurodytą veiklą, projekto finansavimas (neįskaitant pareiškėjo įnašo) negali būti didesnis nei 120.000 eurų.

37. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo.

38. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

39. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| 1. | **Žemė** | Netinkama finansuoti. |
| 2. | **Nekilnojamasis turtas** | Netinkama finansuoti. |
| 3. | **Statyba, rekonstravimas, remontas ir kiti darbai** | Tinkamomis finansuoti laikomos išlaidos, atitinkančios Rekomendacijų dėl išlaidų atitikties 1 lentelės „Projekto biudžeto išlaidų kategorijų aprašas“ šios kategorijos nuostatas.Tinkama finansuoti įgyvendinant tik Aprašo 10.1, 10.2 ir 10.4 papunkčiuose nurodytas veiklas. Projekto išlaidos pagal fiksuotąjį įkainį/fiksuotąją normą apmokamos vadovaujantis Aprašo 41 punktu. |
| 4. | **Įranga, įrenginiai ir kitas turtas** | Tinkamomis finansuoti laikomos išlaidos, atitinkančios Rekomendacijų dėl išlaidų atitikties 1 lentelės „Projekto biudžeto išlaidų kategorijų aprašas“ šios kategorijos nuostatas, išskyrus šiuos ribojimus:- tikslinės transporto priemonės (lengvojo automobilio) įsigijimo ir (ar) nuomos išlaidos yra tinkamos finansuoti tik įgyvendinant 10.4 papunktyje nurodytą veiklą.  Tikslinių transporto priemonių (lengvojo automobilio) pirkimo, nuomos ir finansinės nuomos (lizingo) išlaidos negali viršyti: lengvojo automobilio įsigijimo vieneto kaina negali viršyti 20 000 eurų; - automobilio Kasko draudimo išlaidos yra tinkamos finansuoti tik įgyvendinant 10.4 papunktyje nurodytą. veiklą išlaidos ir tik projekto įgyvendinimo laikotarpiu;- įgyvendinant 10.5 papunktyje nurodytą veiklą, tinkamos finansuoti šios vienkartinės medicinos priemonių išlaidos;Projekto išlaidos pagal fiksuotąjį įkainį/fiksuotąją normą apmokamos vadovaujantis Aprašo 41 punktu. |
| 5. | **Projekto vykdymas** | Tinkamos finansuoti išlaidos: * įgyvendinant 10.3, 10.4, 10.5 ir 10.6 papunkčiuose nurodytas veiklas, tinkamos finansuoti projektą vykdančio personalo darbo užmokesčio ir atlygio projektą vykdantiems fiziniams asmenims pagal paslaugų (civilines), autorines ar kitas sutartis išlaidos; (kryžminis finansavimas)
* įgyvendinant 10.4 papunktyje nurodytą veiklą, tinkama finansuoti projektą vykdančio personalo komandiruočių, kelionių išlaidos; (kryžminis finansavimas)
* įgyvendinant 10.3, 10.4, 10.5 ir 10.6 papunkčiuose nurodytas veiklas, tinkama finansuoti galimybių studijos, tyrimų, studijų, metodikų rengimo, mokymų organizavimo ir vykdymo, leidybos ir panašios išlaidos; (kryžminis finansavimas)
* įgyvendinant 10.2 ir 10.4 papunkčiuose nurodytas veiklas, tinkama finansuoti investicijų projekto parengimo išlaidos;

Projekto išlaidos pagal fiksuotąjį įkainį/fiksuotąją normą apmokamos vadovaujantis Aprašo 41 punktu.(kryžminis finansavimas) |
| 6. | **Informavimas apie projektą** | Tinkamomis finansuoti tik privalomos informavimo apie projektą priemonės pagal Projektų taisyklių 37 skirsnio 450.1-450.6 punktus. Projekto išlaidos pagal fiksuotąjį įkainį/fiksuotąją normą apmokamos vadovaujantis Aprašo 41 punktu. |
| 7. | **Netiesioginės išlaidos ir kitos išlaidos pagal fiksuotąją projekto išlaidų normą:** | Projektui taikoma fiksuotoji projekto išlaidų norma netiesioginėms išlaidoms skaičiuojama vadovaujantis Projektų taisyklių 10 priedu. |

Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams, kurios skelbiamos adresu <http://www.esinvesticijos.lt/lt/dokumentai/2014-2020-m-rekomendacijos-del-projektu-islaidu-atitikties-europos-sajungos-strukturiniu-fondu-reikalavimams>.

40. Įgyvendinant projekto veiklas, žemiau nurodytoms išlaidoms taikomi šie fiksuoti įkainiai ir fiksuotos normos;

40.1. Projektą vykdančiojo personalo komandiruotėms reikalingos transporto išlaidos apmokamos taikant fiksuotuosius įkainius, kurie nustatomi vadovaujantis 2015 m. balandžio 24 d. atliktu tyrimu „Kuro ir viešojo transporto išlaidų fiksuotųjų įkainių nustatymo tyrimo ataskaita“;

40.2. Projektą vykdančio personalo darbo užmokesčio išlaidos apmokamos taikant kasmetinių atostogų išmokų fiksuotąją normą, kuri nustatoma vadovaujantis 2016 m. sausio 19 d. Lietuvos Respublikos finansų ministerijos patvirtinta „Kasmetinių atostogų išmokų fiksuotųjų normų nustatymo tyrimo ataskaita“.

Nurodytos ataskaitos skelbiamos tinklapyje www.esinvesticijos.lt (tiksli nuoroda http://www.esinvesticijos.lt/lt/dokumentai/supaprastinto-islaidu-apmokejimo-tyrimai)

41. Išlaidos, apmokamos taikant Aprašo 39 ir 40 punkte nurodytus fiksuotuosius įkainius ir fiksuotąją normą, turi atitikti šias nuostatas:

41.1. pagal fiksuotuosius įkainius/ fiksuotąją normą apmokamos išlaidos turi atitikti Projektų taisyklių 35 skirsnį;

41.2. pareiškėjas turi teisę paraiškoje numatyti mažesnius fiksuotųjų įkainių dydžius, nei jam taikomi Apraše nustatyti dydžiai;

41.3. projektų išlaidos, kurias numatyta apmokėti taikant fiksuotuosius įkainius, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, įrodant pagal fiksuotuosius įkainius apmokamų rezultatų pasiekimą, bus nurodyti projekto sutartyje.

42. Projektinio pasiūlymo ir paraiškos parengimo išlaidos yra netinkamos finansuoti, išskyrus investicijų projekto parengimo / pirkimo išlaidas, jeigu šios išlaidos yra patirtos ne anksčiau kaip 2014 m. sausio 1 d. Investicijų projekto rengimo/pirkimo išlaidas pareiškėjas gali įtraukti į projekto biudžetą.43. Pajamoms iš projekto veiklų, gautoms projekto įgyvendinimo metu ir po projekto finansavimo pabaigos, taikomi reikalavimai, nustatyti Projektų taisyklių 36 skirsnyje.

# V SKYRIUS

#  PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS

44. Galimi pareiškėjai iki Ministerijos kvietime teikti projektinį pasiūlymą dėl valstybės projekto įgyvendinimo nurodytos datos turi Ministerijai raštu pateikti:

44.1 projektinį pasiūlymą pagal formą, nustatytą Valstybės projektų planavimo tvarkos apraše, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt):

44.2. investicijų projektą, parengtą pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje www.esinvesticijos.lt, jei projektu siekiama investuoti į turtą arba infrastruktūrą, reikalingą viešosioms paslaugoms, kaip jos apibrėžtos Viešojo administravimo įstatyme, teikti, ir projektui įgyvendinti suplanuotų investicijų į nurodytus investavimo objektus išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį (toliau – PVM) ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), viršija 300 000 eurų. Kartu pateikiamas į elektroninę laikmeną įrašytas investicijų projektas, taip pat jo priedai – sąnaudų ir naudos analizės ir (arba) sąnaudų efektyvumo analizės rezultatų lentelės Excel formatu.

44.3. 2 priedą deklaraciją, patvirtinančią, jog nurodytos preliminarios projekto išlaidos nėra pakartotinai finansuojamos / numatomos finansuoti iš Valstybės investicijų programos lėšų ir (ar) pagal 2007–2013 metų Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ priemones ir (ar) iš kitos finansinės paramos priemonių.

45. Rengiant investicijų projektą, turi būti išnagrinėtos ir palygintos projekto įgyvendinimo alternatyvos. Alternatyvų palyginimui ir optimalios alternatyvos pasirinkimo pagrindimui turi būti naudojamas Optimalios projekto įgyvendinimo alternatyvos pasirinkimo kokybės vertinimo metodikoje, kuri skelbiama ES struktūrinių fondų svetainėje www.esinvesticijos.lt, nurodytas projekto įgyvendinimo alternatyvos analizės metodas.

46. Aprašo 44.2 ir 45 punktuose nustatyti reikalavimai netaikomi, jei projekte numatoma vykdyti tik Aprašo nurodytas kryžminio finansavimo veiklas.

47.Ministerija, įvertinusi projektinius pasiūlymus, priims sprendimą dėl valstybės projektų sąrašo (-ų) sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.

48. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas/Planuojami valstybės (regionų) projektai“ prie konkretaus planuojamo projekto „Susijusių dokumentų“, bei CPVA puslapyje [www.cpva.lt](http://www.cpva.lt).

49. Pareiškėjas pildo paraišką ir kartu su priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių 12 skirsnyje nustatyta tvarka.Pareiškėjai prie DMS jungiasi naudodamiesi Valstybės informacinių išteklių sąveikumo platforma ir užsiregistravę tampa DMS naudotojais.

 50. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie taiinformuoja pareiškėjus raštu / per DMS*.*

51. Kartu su paraiška pareiškėjas turi pateikti šiuos priedus:

51.1. įgaliojimą pasirašyti paraišką, jei paraišką pasirašo ne pareiškėjo organizacijos vadovas;

51.2. partnerio (-ių) deklaraciją (-as), jei projektą numatyta įgyvendinti kartu su partneriais (Partnerio deklaracijos forma integruota į pildomą paraiškos formą);

51.3. klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo PVM išlaidas pripažinti tinkamomis finansuoti, t. y. įtraukia šias išlaidas į projekto biudžetą (paskelbta: <http://www.esinvesticijos.lt/lt/dokumentai/4-priedas-klausimynas-apie-pirkimo-ir-arba-importo-pridetines-vertes-mokescio-tinkamuma-finansuoti-is-europos-sajungos-strukturiniu-fondu-ir-arba-lietuvos-respublikos-biudzeto-lesu>). Jei projektą numatyta įgyvendinti kartu su partneriais, klausimyną turi pateikti ir kiekvienas partneris;

51.4. informaciją apie projektui taikomus aplinkosauginius reikalavimus (taikoma, kai planuojama vykdyti ūkinė veikla, kaip ji apibrėžta Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 2 dalyje, gali turėti poveikį aplinkai arba yra susijusi su „Natura 2000“ teritorijomis; paskelbta: <http://www.esinvesticijos.lt/lt/dokumentai/3-priedas-informacija-apie-aplinkosauginius-reikalavimus>);

51.5. informaciją apie iš Europos Sąjungos struktūrinių fondų lėšų bendrai finansuojamų projektų gaunamas pajamas (taikoma, kai iš ERPF finansuojamo projekto tinkamų finansuoti išlaidų suma iki pajamų įvertinimo viršija 1 mln. eurų; paskelbta: http://www.esinvesticijos.lt /lt/dokumentai/1-priedas-informacija-apie-is-europos-sajungos-strukturiniu-fondu-lesu-bendrai-finansuojamu-projektu-gaunamas-pajamas-1);

 51.6. teritorinės ligonių kasos išduotą pažymą, kuria patvirtinama, kad pareiškėjas ir (ar) partneris (-iai) yra sudarę sutartis su teritorine ligonių kasa dėl Aprašo 20 punkte nurodytų paslaugų teikimo (laisva forma);

51.7. įvykdytų statybos darbų viešųjų pirkimų ir įvykdytų viešųjų pirkimų, viršijančių tarptautinio pirkimo vertę, apibrėžtą Lietuvos Respublikos viešųjų pirkimų įstatymo 11 str., kurių prašoma finansuoti projekte suma viršija 175 000 eurų, dokumentai;

51.8. pagrindinio projekto pirkimo, kurio prašoma finansuoti projekte suma sudaro didžiausią projekto biudžeto dalį, dokumentai, jeigu šis pirkimas teikiant projekto paraišką yra įvykdytas;

51.9. paraiškoje numatytas išlaidas pagrindžiančius dokumentus (komercinius pasiūlymus, sutartis, ir kt.);

51.10. jei statinys, kuriame numatoma atlikti statybos darbus, pareiškėjui (partneriui) priklauso ne nuosavybės teise, turi būti pateikta šio turto valdymo sutarties arba turto valdymo sutarties projekto (turto valdymo sutartis turi būti sudaryta ne trumpesniam kaip 5 metų laikotarpiui skaičiuojant nuo projekto veiklų įgyvendinimo pabaigos ir įregistruota LR nekilnojamojo turto registre) kopija;

51.11. jei statinys, kuriame numatoma atlikti statybos darbus, turi bendraturčių, turi būti pateikta statinio bendraturčių sutikimo vykdyti statybos darbus kopija;

51.12. statytojo, planuojančio įgyvendinti projektą, teisės į žemės sklypą nuosavybės arba kitą nekilnojamą turtą valdymo ar naudojimo teisę patvirtinančių dokumentų kopijos (jei taikoma);

51.13. jei projekte numatomi statybos darbai, statinio projekto, parengto ir patvirtinto STR 1.05.06:2010 „Statinio projektavimas“ nustatyta tvarka, kopija. Teikiama visos sudėties statinio techninio projekto elektroninė versija PDF formatu arba kurią būtų galima peržiūrėti naudojantis Microsoft Office programine įranga. Jei yra gautas statybą leidžiantis dokumentas, išduotas STR 1.07.01:2010 „Statybą leidžiantys dokumentai“ nustatyta tvarka, kartu pateikiama jo kopija.

51.14. jei projekte numatomi statybos darbai, kurie vykdomi / planuojami vykdyti kultūros paveldo objekte ar jo teritorijoje ir statinio projektą rengti privaloma, tačiau jis dar nėra parengtas ir patvirtintas, teikiamos Lietuvos Respublikos statybos įstatymo 20 straipsnio 3 dalyje nurodytų dokumentų patvirtintos kopijos (jei taikoma);

51.15. jei projekte numatomi statybos darbai ir statinio projektą rengti privaloma, tačiau jis dar nėra parengtas ir patvirtintas, teikiama patvirtintos statinio projektavimo užduoties kopija. Rekomenduojama statinio projektavimo užduotį rengti vadovaujantis Statinio (-ių) ar statinių grupės projektavimo paslaugų viešojo pirkimo rekomendacijų, patvirtintų Viešųjų pirkimų tarnybos 2014 m. gruodžio 31 d. direktoriaus įsakymu Nr. 1S-266 „Dėl Statinio (-ių) ar statinių grupės projektavimo paslaugų viešojo pirkimo rekomendacijų patvirtinimo“, 1 priedu. Jei statinio projekto rengti neprivaloma, vietoje statinio projektavimo užduoties pateikiamos planuojamų atlikti statybos darbų pagrindinės techninės specifikacijos;

51.16. jei projekte numatomi statybos darbai ir statinio projektas dar nėra parengtas ir patvirtintas, ar statinio projekto rengti neprivaloma, teikiami patalpų brėžiniai iš inventorinės bylos ir preliminarūs darbų apimčių žiniaraščiai, kuriuose nurodytos orientacinės darbų kainos, atitinkančios rinkos kainas, arba dokumentai, kuriuose nustatyta orientacinė patalpų einamojo remonto kvadratinio metro kaina, bei preliminarūs rangovų komerciniai pasiūlymai ir (arba) kainų apklausos suvestinė;

51.17. pareiškėjo ir (ar) partnerio įsipareigojimo padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas, pagrindimo dokumentus (juridinio asmens valdymo organo, turinčio kompetenciją priimti atitinkamą sprendimą, ministerijos kaip asignavimų valdytojos garantinis raštas, savivaldybės tarybos sprendimas, banko sąskaitos išrašas, paskolos sutartis, garantinis banko raštas ir kt.).

52. Jei nėra galimybės Aprašo 51 punkte nurodytų priedų pateikti per DMS, jie įgyvendinančiajai institucijai gali būti pateikti elektroninėje laikmenoje (PDF formatu) su lydraščiu, kuriame nurodoma valstybės planuojamų projektų sąrašo numeris, projekto pavadinimas, teikiamo dokumento pavadinimas. Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos.

53. Paraiškų pateikimo paskutinė diena nustatoma valstybės projektų sąraše, kuris skelbiamas ES struktūrinių fondų svetainėje www.esinvesticijos.lt. Pareiškėjui praleidus valstybės projektų sąraše nustatytą paraiškos pateikimo terminą, sprendimą dėl paraiškos priėmimo, atsižvelgdama į termino praleidimo priežastis, priima įgyvendinančioji institucija.

54. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą.

55. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus.

56. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

57. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos.

58. Nepavykus paraiškų įvertinti per nustatytą terminą, vertinimo terminas gali būti pratęstas įgyvendinančiosios institucijos sprendimu, vadovaujantis Projekto taisyklių 14 skirsnio nuostatomis. Apie naują paraiškų vertinimo terminą įgyvendinančioji institucija informuoja pareiškėjus per DMS (arba raštu, jei DMS funkcinės galimybės tuo metu nėra užtikrinamos).

59. Paraiška atmetama dėl priežasčių, nustatytų Apraše ir (arba) Projektų taisyklių 14–16 skirsniuose nustatyta tvarka. Apie paraiškos atmetimą pareiškėjas informuojamas per DMS (arba raštu, jei DMS funkcinės galimybės tuo metu nėra užtikrinamos) per 3 darbo dienas nuo sprendimo dėl paraiškos atmetimo priėmimo dienos.

60. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

61. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

62. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS (arba raštu, jei DMS funkcinės galimybės tuo metu nėra užtikrinamos)pateikia šį sprendimą pareiškėjams.

63. Pagal Aprašą finansuojamiems projektams įgyvendinti bus sudaromos dvišalės projektų sutartys tarp pareiškėjų, įgyvendinančiosios institucijos.

64. Ministerijai priėmus sprendimą dėl projekto finansavimo, įgyvendinančioji institucija Projektų taisyklių 18 skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius sutarties, pasiūlymas pasirašyti sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti sutarties pasirašymo terminą.

65. Projekto sutarties originalas gali būti rengiamas ir teikiamas:

65.1. kaip pasirašytas popierinis dokumentas arba

65.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

# VI SKYRIUS

#  PROJEKTŲ ĮGYVENDINIMO REIKALAVIMAI

66. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

67. Projekto vykdytojas projektui įgyvendinti turi suformuoti projekto komandą, kurios nariai turėtų patirties infrastruktūros projektų valdymo, projektų finansų valdymo, viešųjų pirkimų vykdymo, specifinės įrangos (jei projekte numatyta įsigyti specifinę įrangą) techninių specifikacijų rengimo, statybos projektų valdymo (jei projekte numatyti statybos darbai) srityse.

68. Investicijų tęstinumas turi būti užtikrintas 5 metus po projektų finansavimo pabaigos Projektų taisyklių 27 skirsnyje nustatyta tvarka. Jeigu įvertinus projekto įgyvendinimo metu įgyvendinto bandomojo kompleksinio projekto Vilniaus apskrities teritorijoje rezultatus, būtų nuspręsta nebetęsti išbandytos paslaugos teikimo, projekto vykdytojas privalo užtikrinti investicijų tęstinumą, investicijomis sukurtą infrastruktūrą naudodamas teikiant odontologines asmens sveikatos priežiūros paslaugas, siekiant priemonėje ir Veiksmų programos uždavinyje nustatytų tikslų siekimui.

# VII SKYRIUS

#  APRAŠO KEITIMO TVARKA

69. Aprašo keitimo tvarka nustatyta Projektų taisyklių 11 skirsnyje.

70. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.